- Hindi News
- National
- भाजपा जिलाध्यक्ष का फरमान पार्टी की अनुमति के बाद ही जनप्रतिनिधि कार्यकर्ता सोशलमीडिया पर दे ट
भाजपा जिलाध्यक्ष का फरमान- पार्टी की अनुमति के बाद ही जनप्रतिनिधि कार्यकर्ता सोशलमीडिया पर दे टिप्पणी
बिना बात किए बयानबाजी की तो होगी कार्रवाई
भास्करसंवाददाता | पाली
पालीनगर परिषद पंचायत समिति में सत्तारूढ़ भाजपा के पार्षदों सदस्यों में हाल ही चौड़े आई गुटबाजी विरोध के बाद जिला अध्यक्ष ने सभी जनप्रतिनिधियों और कार्यकर्ताओं को आगाह किया है। पार्टी से जुड़े कार्यकर्ताओं जनप्रतिनिधियों को चेताया गया है कि वे पदाधिकारी जनप्रतिनिधियों के खिलाफ कोई भी टिप्पणी या बयान जारी करने से पहले संगठन में बात करें। सोशल मीडिया पर अपना आक्रोश या खिलाफ टिप्पणी से पहले संगठन की मंजूरी लें। गौरतलब है कि हाल ही पाली में नगर परिषद चेयरमैन के खिलाफ पार्षद मनीष जैन विरोध में सोशल मीडिया पर बयान बाजी कर रहे थे तो प्रधान के खिलाफ भी सदस्यों ने मोर्चा खोल दिया था। पाली जिला परिषद में भी उपप्रमुख सहित कुछ सदस्यों ने जिला प्रमुख के खिलाफ मोर्चा खोल रखा है। पार्टी में बढ़ते हुए आक्रोश को देखते हुए भाजपा जिला अध्यक्ष करण सिंह नेतरा ने यह आदेश जारी किया है। पाली के इतिहास में ऐसा पहली बार है कि जिला स्तर पर किसी पार्टी ने ऐसा फरमान जारी किया है।
यह फरमान मंत्री विधायक से लेकर जिला प्रमुख चेयरमैन तक के लिए
जिलाअध्यक्ष की ओर से यह फरमान मंत्री से लेकर विधायक और जिला प्रमुख निकायों के चेयरमैन तक के लिए है। पदाधिकारियों ने बताया कि संगठन जनप्रतिनिधियों के खिलाफ जाने पर जिला प्रमुख, उप प्रमुख, प्रधान, उप प्रधान, निकाय अध्यक्ष, उपाध्यक्ष, जिला परिषद सदस्य, पंचायत समिति सदस्य, पार्षद, मोर्चे, प्रकोष्ठ एवं पार्टी के पदाधिकारी और जनप्रतिनिधी संगठन से चर्चा किए बगैर यदि कुछ भी कदम उठाते हैं तो उनके खिलाफ भी कार्रवाई होगी।
आदेश में कहा- जनप्रतिनिधियों के विरोध में बयानबाजी पर भी कार्रवाई
जिलाध्यक्षकरण सिंह नेतरा के निर्देश पर भाजपा जिला महामंत्री सुनील भंडारी ने यह आदेश जारी किए हैं। आदेश में लिखा है कि यदि पार्टी के पदाधिकारी जनप्रतिनिधियों के विरोध के साथ ही सरकार या उसकी नीतियों के खिलाफ मीडिया में बयानबाजी करने और उनका घेराव करेंगे तो उनके खिलाफ अनुशासनात्मक कार्रवाई होगी।
{पार्टी केपदाधिकारियों - जनप्रतिनिधियों के खिलाफ आक्रोश, कोई टिप्पणी करने या बयान जारी करने से पहले संगठन में करें चर्चा
{आक्रोश परनियंत्रण- पालीमें जिला प्रमुख, नगर परिषद चेयरमैन प्रधान के खिलाफ उपजे आक्रोश के बाद पार्टी की चेतावनी
इसलिए दिए आदेश : जिला प्रमुख, चेयरमैन प्रधान की कार्यप्रणाली का विरोध कर रहे पार्षद निर्वाचित सदस्य
हालही पाली पंचायत समिति के सदस्यों ने प्रधान श्रवण बंजारा पर भेदभाव का आरोप लगाते हुए उन्हें हटाने की मांग की थी। इससे पूर्व पाली में पार्षद मनीष जैन सहित कुछ भाजपा समर्थित पार्षदों ने सोशल मीडिया पर बयानबाजी की। इधर, जिला प्रमुख के खिलाफ भी कुछ सदस्यों ने लगातार मोर्चा खोल रखा है।
^पार्टी में पिछले कुछ दिनों से इस तरह की गतिविधियां चल रही हैं जो संगठन के लिए सही नहीं है। बिना किसी जानकारी और संगठन में चर्चा के बगैर बयानबाजी और सोशल मीडिया पर पार्टी के खिलाफ पोस्ट डाली जा रही है। इसके लिए यह आदेश जारी किए गए हैं। करणसिंह नेतरा, जिला अध्यक्ष, भाजपा, पाली
tgl_Latn sot_Latn bho_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva